Terrorismin rahoittamisella tarkoitetaan toimintaa, jossa suoraan tai välillisesti annetaan tai kerätään varoja terroristista rikosta varten. Terroristiryhmän tai yksittäisen terroristin rahoittaminen tai rahoittamisen yrittäminen on rangaistavaa. Rahanpesun selvittelykeskus keskusrikospoliisissa ottaa vastaan ilmoituksia epäillystä terrorismin rahoittamisesta.